Antiochus VIII Philometor
Antiochus VIII Philometor, agnomine Grypus, e familia Seleucidarum (Graece Ἀντίοχος Φιλομήτωρ, Γρυπός; mortuus 96 a.C.n.) fuit rex ab anno 125 a.C.n. usque ad mortem. Rex quidam Antiochus theriacam confecit, si fontibus credimus; semel "Magnus Antiochus", semel "Antiochus Philometor" appellatur, sed an hic pharmacologus re vera sit Antiochus Philometor qui et Grypus, non satis constat. Nonnulli adducunt rem a Iustino relatam: secundum eum Antiochus Alexandrum Zabinam venenum sumere coëgit, Antiochum Cyzicenum ad eandem rem frustra suasit, matrem insuper Cleopatram Theam (qui eum vinum venenosum obtulerat) ipsam poculum ebibere iussit. Quam rem de Cleopatra Thea interfecta refert etiam Appianus.